Láska býva niekedy naozaj slepá. Svoje o tom vie aj 24-ročná Nicole Lindsay, ktorá po rokoch partnerskej romance zistila, že jej priateľ nie je muž, ale žena. Mladá žena sa nechala vodiť za nos podvodníckou lesbičkou niekoľko rokov. Dokonca spolu aj sexuálne žili - dlhú dobu bez akéhokoľvek podozrenia.
Britské súdy sa v týchto dňoch zaoberajú naozaj kurióznym prípadom. Pred tribunál sa totiž postavili dve ženy, ktoré spolu nezanedbateľnú dobu zdieľali spoločnú posteľ. Jedna z nich však celý čas ani len netušila, že jej partner nie je muž, ale žena.
Všetko sa začalo ešte v roku 2001, kedy sa Nicole zadívala do mladého chlapca menom Lee. Napriek tomu si však našla iného partnera, s ktorým spoločne splodila dve deti, no v roku 2007 sa jej vzťah rozpadol. Vtedy sa ako z jasného neba v jej živote opäť objavil pre ňu už dobre známy Lee a dvojica si k sebe napokon našla cestu a zblížila sa.
Ani intenzívny sexuálny život Nicole oči neotvoril. Lee, ktorý teraz stojí pred súdom už ako ona - Samantha Brooks - si totiž spočiatku vynucoval milovanie výhradne v tme. Namiesto reálneho penisu používal umelé napodobeniny, dokonca podľa portálu whatsonxiamen.com mali nastať prípady, kedy si vystačil s rolkou od toaletného papiera, navlečenej v prezervatíve.
Všetko sa prevalilo až vtedy, keď sa chcela Nicole dotknúť intímnych partií svojho priateľa. Samantha mala pohotovo pripravený príbeh o tom, ako si penis musela dať kvôli zdravotným problémom odstrániť. Sploštené a previazané prsia boli vraj pozostatkom nepekných popálenín na jej hrudi.
Obe ženy, ktoré kedysi spájala veľká láska, stoja rok po šokujúcom odhalení pred súdom. Nicole po Samanthte požaduje odškodné za nemajetkovú ujmu. Pri pojednávaní však vysvitlo na svetlo sveta, že Samantha nie je žiadny anjelik a má toho na rováši podstatne viac. Ukázalo sa, že už pred časom si vo väzení odpykala trest za obťažovanie 14-ročnej dievčiny a okrem Nicole mala "rozbehnutý vzťah" ešte s ďalšou ženou.